മമ്മൂട്ടിക്കൊപ്പം നില്ക്കുന്ന ചിത്രം മോര്ഫ് ചെയ്ത് പ്രചരിപ്പിക്കുന്നു, നിയമനടപടിയെന്ന് എം സ്വരാജ് കൊച്ചി: പുരാവസ്തു തട്ടിപ്പ് നടത്തിയ മോന്സണ് മാവുങ്കലിനൊപ്പം Monson Mavunkal എന്ന പേരില് തന്റെ വ്യാജ ഫോട്ടോ ഉപയോഗിച്ച് സോഷ്യല് മീഡിയയില് പ്രചാരണം നടത്തുന്നതിനെതിരെ സിപിഎം CPM നേതാവ് എം സ്വരാജ് M Swaraj രംഗത്ത്. മമ്മൂട്ടിക്കൊപ്പം സ്വരാജ് നില്ക്കുന്ന ചിത്രമാണ് മോര്ഫ് ചെയ്ത് മോന്സണിനൊപ്പം എന്ന പേരില് പ്രചരിപ്പിക്കുന്നത്. ഇത്തരത്തില് തല വെട്ടി മാറ്റി ചിത്രം പ്രചരിപ്പിക്കുന്നതിനെതിരെ നിയമനടപടി സ്വീകരിക്കുമെന്ന് എം സ്വരാജ് മുന്നറിയിപ്പ് നല്കി. മോന്സണ് ചികിത്സ ഏര്പ്പാടാക്കി, ബില്ലും അടച്ചു, സിനിമയ്ക്ക് പലിശ ഇല്ലാതെ 5 കോടി, ശ്രീനിവാസന് പറയുന്നു എം സ്വരാജിന്റെ പ്രതികരണം: തരംതാഴ്ന്ന പ്രചാരവേലകള് തിരിച്ചറിയുക.. ഒരു സിനിമയുടെ ചിത്രീകരണത്തിനായി ഉദയംപേരൂരില് എത്തിയ ശ്രീ. മമ്മൂട്ടിയെ 2016ലെ നിയമസഭാ തിരഞ്ഞെടുപ്പ് പ്രചരണ സമയത്ത് സന്ദര്ശിച്ചിരുന്നു. ആ സമയത്ത് ആരോ എടുത്ത ഒരു ചിത്രമാണ് ഇപ്പോള് മോര്ഫ് ചെയ്ത് തട്ടിപ്പു കേസിലെ പ്രതിയ്ക്കൊപ്പമാക്കി പ്രചരിപ്പിയ്ക്കുന്നത്. ഇത്തരം ഹീന മനസുള്ളവരാണ് നമ്മുടെ മറുപക്ഷത്തുള്ള രാഷ്ട്രീയ പ്രവര്ത്തകര് എന്ന വസ്തുത ദുഃഖകരമാണ്. ഇവരോടൊക്കെ എങ്ങനെയാണ് സംവദിയ്ക്കുക ? ബഹു.വിദ്യാഭ്യാസ മന്ത്രി സ.വി.ശിവന്കുട്ടി ചലച്ചിത്ര താരം ശ്രീ. ബൈജുവിനൊപ്പം നില്ക്കുന്ന ചിത്രവും ഇത്തരത്തില് തല മാറ്റി പ്രചരിപ്പിച്ചതായി കണ്ടു. തട്ടിപ്പുകാരന്റെ വീട്ടില് സ്ഥിരം കയറിയിറങ്ങി കണ്ണും , തൊലിയുമൊക്കെ ചികിത്സിച്ച നേതാവിനെ രക്ഷിച്ചെടുക്കാന് എന്ത് ന്യായീകരണം വേണമെങ്കിലും പറഞ്ഞു കൊള്ളുക. പക്ഷേ ഇത്തരം മോര്ഫിങ്ങ് കലാപരിപാടികളും , ഇതൊക്കെ ഷെയര് ചെയ്യുന്നതും ശിക്ഷാര്ഹമായ കുറ്റമാണ്. നിയമ നടപടി സ്വീകരിയ്ക്കും. അതീവ ഗ്ലാമറസില് ശാലു മേനോന് ഹോട്ട് ലുക്കാണെന്ന് ആരാധകര്, വൈറല് ചിത്രങ്ങള് കാണാം Actress Lakshmi Priya against Monson Mavunkal വി ശിവന്കുട്ടിയുടെ പ്രതികരണം: ക്രൈംബ്രാഞ്ച് അന്വേഷിക്കുന്ന കേസിലെ പ്രതി മോന്സന് മാവുങ്കലിനൊപ്പം എന്ന രീതിയില് എന്നെയും ചേര്ത്ത് ഒരു ഫോട്ടോ നിക്ഷിപ്ത താല്പര്യക്കാര് പ്രചരിപ്പിക്കുന്നുണ്ട്. തെരഞ്ഞെടുപ്പുകാലത്ത് നടന് ബൈജു വീട്ടില് എത്തിയപ്പോള് ഞങ്ങള് രണ്ടുപേരുമുള്ള ഫോട്ടോ എടുത്തിരുന്നു. ഈ ഫോട്ടോ മോര്ഫ് ചെയ്ത് മോന്സന് മാവുങ്കലിനൊപ്പം നില്ക്കുന്നു എന്ന തരത്തിലാണ് പ്രചരിപ്പിക്കുന്നത്. ഷീബ രാമചന്ദ്രന് എന്ന പേരിലുള്ള അക്കൗണ്ടില് നിന്നും കൊണ്ടോട്ടി പച്ചപ്പട എന്ന പേരിലും ചിത്രങ്ങള് പ്രചരിക്കുന്നുണ്ട്. ഇത് സംബന്ധിച്ച് അന്വേഷണം നടത്താന് ഞാന് ഡിജിപിക്ക് പരാതി നല്കിയിട്ടുണ്ട്. വെറുതെ ഒരു പോസ്റ്റ് ഉണ്ടായതല്ല എന്ന് ഉറപ്പാണ്. പോസ്റ്റിന് പിന്നില് ചില രാഷ്ട്രീയ താല്പര്യങ്ങള് ഉണ്ട് എന്ന് ഞാന് സംശയിക്കുന്നു . source: oneindia.com